ddrg/super_eurlex huggingface dataset:
A Bizottság határozata

(2001. december 3.)

a 90/539/EGK tanácsi irányelv baromfi és keltetőtojás Közösségen belüli kereskedelmére vonatkozó egészségügyi bizonyítványok tekintetében történő módosításáról

(az értesítés a C(2001) 3821. számú dokumentummal történt)

(EGT vonatkozású szöveg)

(2001/867/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/505/EK [1] bizottsági határozattal módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [2] és különösen annak 34. cikkére,

mivel:

(1) A baromfi és a keltetőtojás Közösségen belüli kereskedelmére vonatkozó, a 90/539/EGK irányelv IV. mellékletében megállapított bizonyítványok nem tartalmaznak információt a baromfi és a keltetőtojás Newcastle-betegség elleni vakcinázási minősítéséről.

(2) A Newcastle-betegség Közösségen belüli járványkitörései során szerzett tapasztalatok azt mutatják, hogy a járványügyi vizsgálatok szempontjából különösen fontos magának a baromfinak, illetve azon szülőpárállománynak a vakcinázására vonatkozó információ, amelyből a naposcsibe, illetve a keltetőtojás származik.

(3) Biztosítani kell a Newcastle-betegség elleni vakcinázásra vonatkozó információ feltüntetését a baromfi és a keltetőtojás Közösségen belüli kereskedelme során használatos egészségügyi bizonyítványokban.

(4) A 90/539/EGK irányelvet megfelelően módosítani kell.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 90/539/EGK irányelv IV. melléklete helyébe e határozat mellékletének szövege lép.

2. cikk

E határozatot az olyan élő baromfira és keltetőtojásra kell alkalmazni, amelyek számára 2002. január 1-je után állítottak ki egészségügyi bizonyítványt.

3. cikk

Ennek a határozatnak a tagállamok a címzettjei.

Kelt Brüsszelben, 2001. december 3-án.

a Bizottság részéről

David Byrne

a Bizottság tagja

[1] HL L 201., 2000.8.9., 8. o.

[2] HL L 303., 1990.10.31., 6. o.

--------------------------------------------------

MELLÉKLET

„IV. MELLÉKLET

A KÖZÖSSÉGEN BELÜLI KERESKEDELEMBEN HASZNÁLATOS EGÉSZSÉGÜGYI BIZONYÍTVÁNYOK

(1–6. minta)

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
A Tanács határozata

(2001. december 6.)

az Europol megbízatásának a nemzetközi bűnözésnek az Europol-egyezmény mellékletében felsorolt súlyos formáira történő kiterjesztéséről

(2001/C 362/01)

AZ EURÓPAI UNIÓ TANÁCSA,

tekintettel az Európai Rendőrségi Hivatal létrehozásáról szóló egyezményre (Europol-egyezmény) [1] és különösen annak 2. cikke (2) bekezdésére,

tekintettel a Belga Királyság és a Svéd Királyság kezdeményezésére [2],

tekintettel az Európai Parlament véleményére [3],

tekintettel az Europol igazgatótanácsának e téren végzett előkészítő munkálataira, különösen pedig annak az Europolt érintő költségvetési és személyi kihatásaira,

mivel:

(1) Az Unió egyik célja, hogy állampolgárai számára a szabadság, a biztonság és a jog érvényesülésén alapuló térségben magas szintű biztonságot nyújtson a tagállamok közös fellépésének kialakításával a rendőrségi együttműködés területén.

(2) Az Europol-egyezmény keretében megvalósuló együttműködés eredményességét fokozná, ha az Europol – egyes kiemelten fontos területeken – az Europol-egyezmény mellékletében felsorolt nemzetközi szervezett bűnözés valamennyi formája tekintetében elláthatná feladatait.

(3) A kiemelten fontos területeket a tagállamok területén folytatott bűnözés megfigyelhető tendenciáira vonatkozó folyamatos adatgyűjtés alapján kell meghatározni.

(4) Ez a határozat nem érinti a Bizottság és az Európai Központi Bank szerepét,

A KÖVETKEZŐKÉPPEN HATÁROZOTT:

1. cikk

Az Europol megbízást kap arra, hogy tevékenységét kiterjessze a nemzetközi bűnözésnek az Europol-egyezmény mellékletében felsorolt valamennyi súlyos formájára.

2. cikk

(1) Az Europol igazgatótanácsának javaslata alapján a Tanács egyhangúlag határoz arról, hogy a nemzetközi bűnözés mely súlyos formái kapjanak prioritást.

(2) Az igazgató rendszeresen tájékoztatja az igazgatótanácsot e prioritások végrehajtásáról.

(3) Az Europol tevékenységéről szóló, az Europol-egyezmény 28. cikke (10) bekezdése első albekezdésének 1. pontjában említett általános jelentésnek világos utalást kell tartalmaznia a prioritásokra, tükröznie kell ezeket a prioritásokat, valamint végrehajtásuk módját is.

3. cikk

(1) Ez a határozat 2002. január 1-jén lép hatályba.

(2) Az Europolnak a pénz és a fizetőeszközök hamisítása leküzdésével kapcsolatos megbízatása meghosszabbításáról szóló, 1999. április 29-i tanácsi határozat [4] 2002. január 1-jétől kezdődően hatályát veszti.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2001. december 6-án.

a Tanács részéről

az elnök

M. Verwilghen

[1] HL C 316., 1995.11.27., 2. o.

[2] HL C 176., 2001.6.21., 26. o.

[3] 2001. november 12-i vélemény (a Hivatalos Lapban még nem tették közzé).

[4] HL C 149., 1999.5.28., 16. o.

--------------------------------------------------
A Tanács határozata

(2001. szeptember 24.)

a 2001. évi Nemzetközi Kávémegállapodásnak az Európai Közösség nevében történő aláírásáról és megkötéséről

(2001/877/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, összefüggésben 300. cikkének (1) bekezdésével,

tekintettel a Bizottság javaslatára,

mivel:

(1) A Nemzetközi Kávétanács 2000. szeptember 28-i, 393. számú határozatával jóváhagyta a 2001. évi Nemzetközi Kávémegállapodás szövegét.

(2) Az új megállapodás felváltja a 2001. szeptember 28-áig meghosszabbított, 1994. évi Nemzetközi Kávémegállapodást.

(3) A 2001. évi Nemzetközi Kávémegállapodás 2001. szeptember 25-éig áll nyitva aláírásra, és a megerősítő, elfogadó, illetve jóváhagyó okiratok letétbe helyezésére.

(4) A Közösség az 1994. évi kibővített Nemzetközi Kávémegállapodás tagja, ezért érdekében áll az azt felváltó megállapodás jóváhagyása.

(5) A Közösségnek az üggyel kapcsolatos kizárólagos hatáskörének sérelme nélkül, az átmeneti működési zavarok elkerülése érdekében helyénvaló feljogosítani a tagállamokat arra, hogy a Közösséggel egy időben ők is megkössék a megállapodást, és ideiglenesen részt vegyenek az új megállapodásban.

(6) A tagállamoknak biztosítaniuk kell, hogy a Közösség részvételét a megállapodásban a Szerződés alkalmazandó rendelkezéseivel összhangban szabályozzák,

A KÖVETKEZŐKÉPPEN HATÁROZOTT:

1. cikk

A 2001. évi Nemzetközi Kávémegállapodást az Európai Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a Közösség nevében a megállapodás aláírására és a jóváhagyó okirat 2001. szeptember 25-éig történő letétbe helyezésére jogosult személyt.

3. cikk

A Közösség és a tagállamok a hatálybalépéstől számított egy éven belül módosítják a Nemzetközi Kávémegállapodásnak azokat a rendelkezéseit, amelyek a Közösség egyedüli tagsága szempontjából működési zavarokat okoznak.

Kelt Brüsszelben, 2001. szeptember 24-én.

a Tanács részéről

az elnök

L. Michel

--------------------------------------------------
A Tanács határozata

(2001. december 6.)

az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i tanácsi határozat módosításáról

(2001/C 358/01)

AZ EURÓPAI UNIÓ TANÁCSA,

tekintettel az Európai Rendőrségi Hivatal létrehozásáról szóló egyezmény (Europol-egyezmény) [1] 42. cikke (2) bekezdésére, 10. cikke (4) bekezdésére és 18. cikkére,

tekintettel az Europol által harmadik államokkal és nem európai uniós szervekkel fenntartott külső kapcsolatokra vonatkozó szabályok megállapításáról szóló, 1998. november 3-i tanácsi jogi aktusra [2] és különösen annak 2. cikkére,

tekintettel a harmadik felektől származó információk Europol által történő átvételére vonatkozó szabályok megállapításáról szóló, 1998. november 3-i tanácsi jogi aktusra [3] és különösen annak 2. cikkére,

tekintettel a személyes adatoknak az Europol által harmadik államok és harmadik szervek részére történő továbbítására vonatkozó szabályok elfogadásáról szóló, 1999. március 12-i tanácsi jogi aktusra [4] és különösen annak 2. és 3. cikkére,

mivel:

(1) A működési követelmények és az Europol segítségével a szervezett bűnözés ellen folytatott küzdelem eredményessége érdekében szükség van arra, hogy Monacót felvegyék azon harmadik országok jegyzékébe, amelyekkel az Europol igazgatója tárgyalások megkezdésére felhatalmazást kap.

(2) Az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalásokra való felhatalmazásáról szóló, 2000. március 27-i tanácsi határozatban [5] az UNDPC-t (az Egyesült Nemzetek Kábítószer-ellenőrző Programja) azon nem európai uniós szervek egyikeként sorolják fel, amellyel az Europol igazgatója felhatalmazást kap a tárgyalások megkezdésére.

(3) A működési követelmények és az Europol segítségével a szervezett bűnözés ellen folytatott küzdelem eredményessége érdekében szükség van arra, hogy az UNDPC helyébe az Egyesült Nemzetek Kábítószer-ellenőrző és Bűnmegelőzési Hivatala (ODCCP) lépjen.

(4) A 2000. március 27-i határozatot ezért módosítani kell,

A KÖVETKEZŐKÉPPEN HATÁROZOTT:

1. cikk

A 2000. március 27-i tanácsi határozat a következőképpen módosul:

A 2. cikk (1) bekezdésében:

a) a

"Harmadik államok"

rovat alatti szöveg Marokkó és Norvégia között a következő francia bekezdéssel egészül ki:

"– Monaco";

b) a "Nem európai uniós szervek" rovatban a

- "UNDPC (az Egyesült Nemzetek Kábítószer-ellenőrző Programja)" francia bekezdés helyébe a következő francia bekezdés lép:

- "ODCCP (az Egyesült Nemzetek Kábítószer-ellenőrző és Bűnmegelőzési Hivatala)".

2. cikk

Ezt a határozatot az Európai Közösségek Hivatalos Lapjában ki kell hirdetni.

3. cikk

Ez a határozat az elfogadásának napját követő napon lép hatályba.

Kelt Brüsszelben, 2001. december 6-án.

a Tanács részéről

az elnök

M. Verwilghen

[1] HL C 316., 1995.11.27., 2. o.

[2] HL C 26., 1999.1.30., 19. o.

[3] HL C 26., 1999.1.30., 17. o.

[4] HL C 88., 1999.3.30., 1. o.

[5] HL C 106., 2000.4.13., 1. o.

--------------------------------------------------
A Tanács határozata

(2001. december 17.)

az euro pénzhamisítás elleni védelmét szolgáló csere-, segítségnyújtási és képzési program (a "Periklész" Program) létrehozásáról szóló határozat hatályának az eurót közös valutaként be nem vezető országokra történő kiterjesztéséről

(2001/924/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A 2001/923/EK [3] tanácsi határozat elfogadásakor a Tanács azt állapította meg, hogy a határozat hatálya azokra a tagállamokra terjed ki, amelyek az eurót közös valutaként bevezették.

(2) Azonban a program keretében végrehajtott információcserének, a munkavállalói csereprogramoknak, valamint a segítségnyújtási és képzési intézkedéseknek az egész Közösségben egységeseknek kell lenniük, ezért lépéseket kell tenni az euro védelmének biztosítására azokban a tagállamokban is, amelyek nem vezették be az eurót közös valutaként,

A KÖVETKEZŐKÉPPEN HATÁROZOTT:

1. cikk

A 2001/923/EK határozat 1-13. cikkének hatálya kiterjed azokra a tagállamokra is, amelyek nem vezették be az eurót közös valutaként.

2. cikk

Ez a határozat az Európai Közösségek Hivatalos Lapjában való kihirdetésének napján lép hatályba.

Ezt a határozatot 2002. január 1-jétől kell alkalmazni.

Kelt Brüsszelben, 2001. december 17-én.

a Tanács részéről

az elnök

A. Neyts-Uyttebroeck

[1] HL C 240. E., 2000.8.28., 124. o.

[2] 2001. november 13-i vélemény (a Hivatalos Lapban még nem tették közzé).

[3] HL L 339., 2001.12.12., 50. o.

--------------------------------------------------
A Tanács határozata

(2001. október 29.)

az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodásnak a Közösség nevében történő aláírásáról és előzetes alkalmazásáról

(2001/868/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) Az egyrészről az Európai Közösségek és azok tagállamai, és másrészről a Horvát Köztársaság között 2001. október 29-én Luxembourgban aláírt stabilizációs és társulási megállapodás hatálybalépéséig szükséges aláírni az egyrészről az Európai Közösség és másrészről a Horvát Köztársaság közötti, a kereskedelemről és a kereskedelemmel kapcsolatos ügyekről szóló ideiglenes megállapodást.

(2) Az Európai Közösség és a Horvát Köztársaság közötti önálló, korábban létező közlekedési megállapodás hiánya szükségessé teszi a lényeges, kereskedelmi vonatkozású, közlekedési rendelkezések beépítését a stabilizációs és társulási megállapodás 6. jegyzőkönyvébe.

(3) Előzetesen meglévő szerződéses struktúrák hiányában e megállapodás létrehoz egy ideiglenes bizottságot e megállapodás végrehajtására.

(4) Az e megállapodásban foglalt kereskedelmi rendelkezések kivételes jellegűek, a stabilizációs és társulási folyamat keretében végrehajtott politikával kapcsolatosak, és harmadik országok tekintetében – a nyugat-balkáni országok kivételével – nem precedensértékűek az Európai Unió számára.

(5) A megállapodást – egy későbbi időpontban történő lehetséges megkötésére is figyelemmel – a Közösség nevében alá kell írni.

(6) Amennyiben a megállapodás addig nem lép hatályba, rendelkezni kell az ideiglenes megállapodás 2002. január 1-jétől történő előzetes alkalmazásáról,

A KÖVETKEZŐKÉPPEN HATÁROZOTT:

1. cikk

A Tanács elnöke felhatalmazást kap, hogy kijelölje az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodásnak – egy későbbi időpontban történő megkötésére is figyelemmel – a Közösség nevében történő aláírására jogosult személy(eke)t.

A megállapodás szövegét csatolták e határozathoz.

2. cikk

A kölcsönösségre is figyelemmel, az 1. cikkben említett megállapodást 2002. január 1-jétől előzetesen kell alkalmazni, amennyiben a hatálybalépéséhez szükséges eljárások addig nem zárultak le.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 2001. október 29-én.

a Tanács részéről

az elnök

L. Michel

--------------------------------------------------
A Bizottság határozata

(2001. február 27.)

a szarvasmarha-embrió Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékének megállapításáról szóló 92/452/EGK határozat módosításáról

(az értesítés a C(2001) 451. számú dokumentummal történt)

(EGT vonatkozású szöveg)

(2001/184/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,

mivel:

(1) a legutóbb a 2000/557/EK határozattal [2] módosított 92/452/EGK bizottsági határozat [3] megállapítja a szarvasmarhafajba tartozó háziállatok embrióinak Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékét;

(2) Kanada illetékes állat-egészségügyi szolgálata kérelmet nyújtott be a területén a szarvasmarhafajba tartozó háziállatok embrióinak Közösségbe irányuló exportjára hivatalosan feljogosított munkacsoportok jegyzékének módosítására. Ezért tehát módosítani szükséges a jóváhagyott munkacsoportok jegyzékét. A Bizottság garanciát kapott a 89/556/EGK irányelv 8. cikkében részletesen meghatározott követelmények betartására.

(3) az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/452/EGK bizottsági határozat mellékletében a Kanadára vonatkozó jegyzék a következő munkacsoporttal egészül ki:

CA | | E 1535 | | Optimum Genetics Ltd 4246 Albert St Regina, Saskatchewan S4S 3R9 | Dr Duncan K. Hockley |

CA | | E 1375 | | Clinique vétérinaire Frampton Ent 112 rue Audet Frampton Québec GOR 1MO | Dr Clermont Roy |

2. cikk

Ennek a határozatnak a tagállamok a címzettjei.

Kelt Brüsszelben, 2001. február 27-én.

a Bizottság részéről

David Byrne

a Bizottság tagja

[1] HL L 302., 1989.10.19., 1 o.

[2] HL L 235., 2000.9.19., 30 o.

[3] HL L 250., 1992.8.29., 40 o.

--------------------------------------------------
A Bizottság határozata

(2001. április 18.)

az Európai Közösség és a Bolgár Köztársaság között létrejött, a bornevek kölcsönös oltalmáról és ellenőrzéséről szóló megállapodás melléklete B. pontjának módosításáról szóló levélváltásról

(az értesítés a C(2001) 1080. számú dokumentummal történt)

(2001/339/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az Európai Közösség és a Bolgár Köztársaság között létrejött, a bornevek kölcsönös oltalmáról és ellenőrzéséről szóló megállapodás megkötéséről szóló, 1993. november 23-i 93/722/EK tanácsi határozatra [1] és különösen annak 3. cikkére,

mivel:

(1) Az Európai Közösség és a Bolgár Köztársaság között létrejött, a bornevek kölcsönös oltalmáról és ellenőrzéséről szóló megállapodás megkötéséről szóló tanácsi határozat 3. cikke megállapítja, hogy a megállapodás 13. cikkének alkalmazásában – a borpiac közös szervezéséről szóló, 1987. március 16-i 822/87/EGK tanácsi rendelet [2] 83. cikkében megállapított eljárással összhangban – a Bizottság felhatalmazást kap a megállapodás módosításához szükséges jogi aktusok megkötésére. A 822/87/EGK rendelet helyébe a legutóbb a 2826/2000/EK rendelettel [3] módosított 1493/1999/EK rendelet [4] lépett.

(2) A Közösség nevében a Bizottság és a Bolgár Köztársaság levélváltás formájában megállapodást kötött. A levélváltást jóvá kell hagyni.

(3) A Borpiaci Irányítóbizottság az elnöke által megállapított határidőn belül nem nyilvánított véleményt,

A KÖVETKEZŐKÉPEN HATÁROZOTT:

1. cikk

Az Európai Közösség és a Bolgár Köztársaság között létrejött, a bornevek kölcsönös oltalmáról és ellenőrzéséről szóló megállapodás melléklete B pontjának módosításáról szóló levélváltást a Közösség nevében a Bizottság jóváhagyja.

A levélváltás szövegét csatolták e határozathoz.

2. cikk

Ezt a határozatot és az 1. cikkben említett levélváltás szövegét az Európai Közösségek Hivatalos Lapjában ki kell hirdetni.

Kelt Brüsszelben, 2001. április 18-án.

a Bizottság részéről

Franz Fischler

a Bizottság tagja

[1] HL L 337., 1993.12.31., 11. o.

[2] HL L 84., 1987.3.27., 1. o.

[3] HL L 328., 2000.12.23., 2. o.

[4] HL L 179., 1999.7.14., 1. o.

--------------------------------------------------
A Tanács határozata

(2001. december 17.)

az Európai Közösség és a Pakisztáni Iszlám Köztársaság között egyetértési megállapodás formájában létrejött, a textil- és ruházati termékek piacra jutására vonatkozó átmeneti szabályokról szóló megállapodásnak a Közösség nevében történő aláírásáról és ideiglenes alkalmazásáról

(2001/935/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első és második albekezdésével,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott Pakisztánnal a textiltermékek kereskedelméről szóló, egyetértési megállapodás formájában létrejövő kétoldalú megállapodásról.

(2) Az egyetértési megállapodás formájában létrejött megállapodást 2001. október 15-én parafálták.

(3) Az egyetértési megállapodás formájában létrejött megállapodást a Közösség nevében alá kell írni.

(4) Annak érdekében, hogy a megállapodás előnyeiből a Kereskedelmi Világszervezet felé történő megfelelő értesítéseket követően mindkét fél azonnal részesülhessen, indokolt e megállapodást 2001. december 1-jétől a hivatalos megkötéshez szükséges eljárások befejezéséig ideiglenesen alkalmazni, a viszonosságra is figyelemmel,

A KÖVETKEZŐKÉPPEN HATÁROZOTT:

1. cikk

A Tanács elnöke felhatalmazást kap, hogy kijelölje az Európai Közösség és a Pakisztáni Iszlám Köztársaság között egyetértési megállapodás formájában létrejött, a textil és ruházati termékek piacra jutására vonatkozó átmeneti szabályokról szóló megállapodásnak a Közösség nevében történő aláírására jogosult személyeket, a megkötésre is figyelemmel.

A megállapodás szövegét csatolták e határozathoz.

2. cikk

A viszonosságra is figyelemmel, az egyetértési megállapodás formájában létrejött megállapodást 2001. december 1-jétől a hivatalos megkötéshez szükséges eljárások befejezéséig ideiglenesen kell alkalmazni.

3. cikk

Amennyiben Pakisztán nem teljesíti az egyetértési megállapodás 2. és 4. pontja szerinti kötelezettségeket, a Bizottság újra a korábbi kontingensszinteket alkalmazza a meghatározott textiltermékek harmadik országból történő behozatalának közös szabályairól szóló, 1993. október 12-i 3030/93/EGK tanácsi rendelet [1] 17. cikkében említett eljárásnak megfelelően.

Kelt Brüsszelben, 2001. december 17-én.

a Tanács részéről

az elnök

A. Neyts-Uyttebroeck

[1] HL L 275., 1993.11.8., 1. o. A legutóbb az 1809/2001/EK bizottsági rendelettel (HL L 252., 2001.9.20., 1. o.) módosított rendelet.

--------------------------------------------------